Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Paastoaminen kuuluu Jumalan ihmisille, -
koska rukous on elintärkeää.
Jos emme antaudu rukoukselle, -
emme myöskään ole sitoutuneita Jumalan palvelemiseen.
Saatamme kyllä väittää yhtä ja toista, mutta petämme vain itseämme.
Jumalan tosi palvelijat ovat rukoustaistelijoita.
He ymmärtävät, etteivät voi tehdä mitään ilman rukousta.
Messias on Jumalan Poika, -
mutta evankeliumeissa häntä kutsutaan usein Ihmisen Pojaksi.
Ihmisen Poika tarkoittaa muun muassa sitä, -
että hän on meille esimerkki.
Hänen elämästään näemme, -
miten Jumalan oman tulisi elää.
Jeesus rukoili usein, joskus jopa läpi yön.
Milloin sinä viimeksi rukoilit koko yön?
Messias teki niin usein, ja meidänkin tulisi antautua rukoukselle.
Otetaan nyt esille Matteuksen evankeliumin luku 6.
Viime kerralla puhuimme rukouksesta.
Nyt puhumme siitä, miten saada rukoukseen voimaa.
Mainitsin, ettei Raamatussa paastota ilman rukousta.
Paastoamme, jotta saisimme rukouselämäämme -
enemmän voitelua, voimaa ja painokkuutta.
Niin Jeesus meille opettaa Matt. 6:16:ssa: -
"Ja kun paastoatte, älkää olko synkännäköisiä niinkuin ulkokullatut..."
Ulkokullatut väittävät olevansa opetuslapsia, -
mutta he eivät ole oikeasti Jumalalle antautuneita.
"Ja kun paastoatte, älkää olko synkännäköisiä niinkuin ulkokullatut; -
sillä he tekevät kasvonsa surkeiksi, -
että ihmiset näkisivät heidän paastoavan."
He odottavat ihmisiltä ihailua:-
"Oi, hän paastoaa ja on hengellisesti pitkälle päässyt.
Hän elää uhrautuvasti Jumalalle."
Mutta Jeesus sanoo: "Älkää toimiko niin."
"Totisesti minä sanon teille: he ovat saaneet palkkansa."
Ihmisten huomio ja ihailu ovat heidän ainut palkkansa, -
mutta he eivät saa siitä iloa, tyytyväisyyttä eivätkä siunausta.
"Vaan kun sinä..." Lause alkaa painokkaasti.
Hänen tosi seuraajiensa tulee olla erilaisia.
"Vaan kun sinä paastoat, niin voitele pääsi ja pese kasvosi..."
Tämä on radikaalia opetusta.
Juutalaisen lain mukaan paastotessa ei tule esim. pestä hampaita.
On tarkoitus kieltää itsensä paaston aikana kokonaan.
Nyt ei puhuta yhteispaastosta, jossa kaikki tietävät kaikkien paastoavan, -
vaan yksilöpaastosta.
"Vaan kun sinä paastoat, -
niin voitele pääsi ja pese kasvosi, -
etteivät paastoamistasi näkisi ihmiset, -
vaan sinun Isäsi, joka on salassa; -
ja sinun Isäsi, joka salassa näkee, maksaa sinulle -
(avoimesti, KJV)."
Saamme paastosta palkkiona voitelun, -
jos paastoamme salassa.
Jeesus opettaa meitä sekä rukoilemaan -
että paastoamaan salassa. Asia on Jumalan ja sinun välinen.
Käyttäydyt niin, ettei paasto käy ilmi.
Vain Jumalan tarvitsee siitä tietää.
Maailmalta kätkössä oleva Jumala näkee, mitä teet salassa ja vastaa.
Jae 19: "Älkää kootko itsellenne aarteita maan päälle..."
Olemme puhuneet rukouksesta ja siitä, -
miten paasto antaa rukoukseen voimaa.
Seuraava jakso selittää, mitä meidän pitäisi rukoilla.
"Älkää kootko itsellenne aarteita maan päälle, -
missä koi ja ruoste turmelevat..." (RK -12)
"Turmella" tai "tuhota" -sana tulee kreikassa sanasta "ilmestyä", -
kun siitä tehdään etuliitteellä ilmestymisen vastakohta.
Koi syö ja ruoste kuluttaa puhki.
Jeesus tarkoittaa, -
että maan päälle kokoamamme aarteet katoavat.
Niillä ei ole pysyvää arvoa.
Me kaikki investoimme elämämme johonkin.
Haluamme jotain vastineeksi tekemästämme työstä.
Haluammeko katoavaa, -
jolla ei ole pysyvää merkitystä?
Vai valitsemmeko ikuisuusarvot?
Tarkoitan hengellisiä asioita.
Tämä on käsky: "Älkää kootko itsellenne aarteita maan päälle, -
missä koi ja ruoste turmelevat -
ja varkaat murtautuvat sisään ja varastavat."
Aineellinen katoaa joko luonnon tai vihollisen tekemissä tuhoissa.
Jos valitaan maallinen aarre, -
jonain päivänä se katoaa ja sinä menetät sen.
Älä siis tavoittele sydämessäsi sellaista, -
joka eräänä päivänä katoaa.
Jae 20 (RK -12): -
"Kootkaa sen sijaan itsellenne aarteita taivaaseen..."
Luvuissa 5 ja 6 toistuu sana taivas.
Taivaalla tarkoitetaan usein Jumalan valtakuntaa.
Tässä tarkoitetaan: -
"Kootkaa itsellenne aarteita Jumalan valtakuntaan...
missä ei koi eikä ruoste turmele -
eivätkä varkaat murtaudu sisään ja varasta."
"Sillä missä sinun aarteesi on, siellä on myös sinun sydämesi."
Sydämellä tarkoitetaan ajatusmaailmaa.
"Hän näet tekee niin kuin on mielessään miettinyt..."
(Snl 23:7, RK -12)
Sydämemme on siellä, missä aarteemme on.
Jos aarteesi on tässä maailmassa, siellä on sydämesikin.
Silloin ajatuksesi ovat lihallisia ja maailmallisia.
Jos ajatuksemme ovat aina kiinni maallisissa, -
vihollinenkin huomaa sen.
Se käy ympäri niin kuin leijona etsien, kenet saisi ahmaista.
Se etsii maailmallisia ihmisiä.
Maailmallisuudellasi kutsut vihollisen luoksesi.
Sen nimi on saatana, joka tarkoittaa vastustajaa.
"Haluan aiheuttaa sinulle vastoinkäymisiä, kipua ja kärsimystä.
Haluan tuhota sinut."
Jos olet maailmanmielinen, avaat tuolle kaikelle oven.
Jae 21: -
"Sillä missä sinun aarteesi on, siellä on myös sinun sydämesi."
Jos arvostat tämän maailman asioita eniten, olet maailmanmielinen.
Jos sinulle taas on tärkeintä Jumalan valtakunta, -
mielesi on täynnä hengellisiä asioita.
Jos keskityn Jumalan valtakuntaan, saan Jumalan voiman.
Sen kautta voin tuoda julki Jumalan kunniaa ja kirkkautta.
Asia käy ilmi Isä meidän -rukouksesta.
"Sillä sinun on valta, voima ja kunnia iankaikkisesti."
Kun mielessäni ovat Jumalan valtakunnan asiat, -
en kutsukaan elämääni vastoin- käymisiä vaan Jumalan voimaa.
Tarkoituksena on Jumalan kunnian ja kirkkauden ilmestyminen.
Kun olet Jumalan kirkkauden välikappaleena, -
saat sydämeesi valtavan ilon.
Olet tyytyväinen ja onnellinen, -
kun Jumalan kirkkaus ilmenee sinulle ja sinun kauttasi.
Sitä neshama, ihmisen henki, kaipaa.
Saat tuon ilon vasta sitten, kun Jumalan kirkkaus ilmestyy kauttasi.
"Sillä missä sinun aarteesi on, siellä on myös sinun sydämesi."
Jakeessa 22 Jeesus neuvoo, mitä meidän tulisi katsoa: -
"Silmä on ruumiin lamppu."
Lamppu sytytetään, jotta nähtäisiin.
Siinä puhutaan siitä, mitä katsomme.
"Silmä on ruumiin lamppu.
Jos siis silmäsi on terve..."
Eli jos näet asiat Jumalan näkökulmasta, näet ne oikein.
"...niin koko sinun ruumiisi on valaistu."
Koko olemuksesi on valaistu.
Silloin tunnet totuuden, elät siinä ja teet viisaita päätöksiä.
Jae 23: "Mutta jos silmäsi on viallinen (paha, KJV)..."
"Silmä on viallinen", -
jos emme katsele asioita ilmestyksen vaan tämän maailman valossa.
"... niin koko ruumiisi on pimeä.
Jos siis se valo, joka sinussa on, on pimeyttä, -
kuinka suuri onkaan pimeys!"
Eli jos et etsi ensin Jumalan valtakuntaa, olet täynnä pimeyttä.
Et kykene näkemään asioita oikein.
Pimeydestä tulee mieleen sielunvihollinen.
Siellä hän toimii. Hän on valheiden isä.
Valheet, petollisuus ja pimeys puhuvat samasta asiasta.
Vihollinen taistelee mielellään pimeydessä.
Jos katsot asioita maailman ja pahuuden näkökulmasta, -
olet vihollisen taistelukentällä.
Hänellä on silloin kotikenttäetu, -
ja hän tuo elämääsi tuhoa ja vastoinkäymisiä.
Mutta kun katson asioita Jumalan näkökulmasta, -
vihollinen ei ole omassa ympäristössään.
Siksi on tärkeää elää valossa.
Silloin teemme päätökset ja elämme Jumalan ilmestyksen valossa.
"Jos siis se valo, joka sinussa on, on pimeyttä, kuinka suuri onkaan pimeys!
Ei kukaan voi palvella kahta herraa..."
Se ei ole mahdollista.
Tässä näkyy tärkeä kahtiajako.
Sanassa on paljon kahtiajakoja: -
valo ja pimeys, hyvyys ja pahuus, oikea ja väärä, vanhurskas ja väärä.
Tässä tulee esiin sama. Voimme valita kahdesta vaihtoehdosta: -
Jumalan tahto tai oma tahto. Voimme palvella joko Jumalaa tai rahaa.
Jos elämämme tavoite on raha, palvelemme paholaista.
Tavoittelemme mammonaa paholaisen kanssa.
"Ei kukaan voi palvella kahta herraa; -
sillä hän on joko tätä vihaava ja toista rakastava, -
taikka tähän liittyvä ja toista halveksiva.
Ette voi palvella Jumalaa ja mammonaa."
Jos tavoittelet rikkauksia, et ole Jumalan tahdossa.
Sanot Jumalalle: "En halua sinun tahtoasi, päätän itse."
Mutta niin tehdessäsi valitset pimeyden ja tappion.
On helppo ymmärtää, mikä tässä on oikein ja mikä väärin.
Kumman valitsemme?
Jae 25: -
"Sentähden minä sanon teille: älkää murehtiko hengestänne, -
mitä söisitte tai mitä joisitte, -
älkääkä ruumiistanne, mitä päällenne pukisitte.
Eli meidän ei tarvitse huolehtia ruuasta, juomasta eikä vaatteista.
"Eikö henki ole enemmän kuin ruoka ja ruumis enemmän kuin vaatteet?"
"Katsokaa..." Se tarkoittaa: "Huomatkaa tarkasti."
"Katsokaa taivaan lintuja: -
eivät ne kylvä eivätkä leikkaa eivätkä kokoa aittoihin, -
ja teidän taivaallinen Isänne ruokkii ne.
Ettekö te ole paljoa suurempiarvoiset kuin ne?"
Paljoa suurempiarvoiset on kreikaksi mallon diaferete.
Se tarkoittaa valtavan paljon arvokkaampaa.
"Ettekö ole paljoa suurempiarvoiset?" -kysymyksen kuuluu tarkasti: -
"Ettekö ole ylivoimaisesti suurempiarvoiset?"
Tätä nauhoittaessani on talvi emmekä ole Israelissa. On kylmä!
Olin eilen illalla kävelyllä.
Näin ulkona lintuja, kissoja ja koiria, vaikka oli kylmä.
Tulin aamulla tänne studiolle nauhoittamaan.
Näin saman kissan kuin illalla. Kuulin lintujen visertävän.
Ne olivat selvinneet tosi kylmän yön yli, -
koska Jumala on uskollinen.
"Katsokaa taivaan lintuja tarkasti: -
eivät ne kylvä eivätkä leikkaa eivätkä kokoa aittoihin, -
ja teidän taivaallinen Isänne ruokkii ne.
Ettekö te ole ylivoimaisesti suurempiarvoiset kuin ne?"
Hän jatkaa: -
"Ja kuka teistä voi murehtimisellaan -
lisätä ikäänsä kyynäränkään vertaa?"
Hätäilemällä et saa lisää elämää.
"Ja mitä te murehditte vaatteista?
Katselkaa kedon kukkia, -
kuinka ne kasvavat; eivät ne työtä tee eivätkä kehrää.
Kuitenkin minä sanon teille: -
ei Salomo kaikessa loistossansa ollut niin vaatetettu kuin yksi niistä."
Jumala pitää huolen luontokappaleista.
Me olemme niitä ylivoimaisesti kallisarvoisempia.
Palataanpa luomiseen.
Jumala loi ihmisen kuudentena päivänä, ennen sapattia.
Hän loi ihmisestä miehen ja naisen.
Hän jätti kaikkein arvokkaimman luomisen viimeiseksi.
Kaikki edellä luotu oli tehty ihmistä varten.
Siksi hän sanoo: "Ettekö te ole paljoa suurempiarvoiset kuin ne?"
"Koska pidän niistä huolen, tekin voitte luottaa minuun."
Jae 30 loppuosa: -
"...te vähäuskoiset? Älkää siis murehtiko sanoen: -
'Mitä me syömme?' tahi: 'Mitä me juomme?' -
tahi: 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan."
Hän tuntee kaikki tarpeemme.
Hän on hyvä ja antelias.
Hän huomioi luontokappaleidenkin tarpeet ja täyttää ne uskollisesti.
Hyppäsin jakeen 30 yli. Siinä lukee: -
"Jos siis Jumala näin vaatettaa kedon ruohon, -
joka tänään kasvaa ja huomenna uuniin heitetään, -
eikö paljoa ennemmin teitä, te vähäuskoiset?"
Älä hätäile näiden asioiden takia.
Jumala pitää meistä huolen, mutta lupaukseen liittyy ehto.
Ensinnäkin meillä on oltava henkilökohtainen suhde häneen.
Tulemme nyt toiseen ehtoon. Kohta on hyvin tärkeä.
Jae 33: -
"Vaan etsikää ensin Jumalan valtakuntaa -
ja hänen vanhurskauttansa..."
Sen pitää olla ajatustemme perustana.
Älä huolehdi ruuasta, juomasta tai vaatetuksesta.
Jos meillä on henkilökohtainen suhde Jumalaan, -
pääsemme hänen valtakuntaansa.
Siksi meidän tulisi keskittyä Jumalan valtakunnan asioihin.
Jumalan valtakunta on vanhurskauden valtakunta.
Kun etsit ensin Jumalan valtakuntaa, etsit vanhurskautta.
Pyrit elämään Jumalan totuuden mukaan.
Totuus ja vanhurskaus kuuluvat yhteen.
Jumalan vanhurskaus ilmestyy vain hänen totuutensa kautta.
"Vaan etsikää ensin Jumalan valtakuntaa -
ja hänen vanhurskauttansa, -
niin myös kaikki tämä teille annetaan." Niin hän lupaa.
Sinun ei tarvitse huolehtia ruuasta, juomasta eikä vaatetuksesta.
Etsi ensin Jumalan valtakuntaa ja pyri elämään vanhurskaasti.
Tee sitä, minkä hän sanoo oikeaksi. Hylkää se, minkä hän sanoo vääräksi.
Silloin Jumala pitää sinusta huolen.
Hän tietää, mitä tarvitset, ja antaa sen sinulle.
Jae 34: "Älkää siis murehtiko huomisesta päivästä, -
sillä huominen päivä pitää murheen itsestään."
Hoida tämän päivän ongelmat.
Niihin sinun tulee keskittyä.
Mutta älä huolehdi huomisen ongelmista. Ota päivä kerrallaan.
Jos hätäilet tulevaisuutta, -
et pysty kunnolla välittämään tähän päivään -
Jumalan vanhurskautta ja kirkkautta.
"Riittää kullekin päivälle oma vaivansa (pahuutensa, KJV)."
Tulossa on pahoja päiviä. Huolehdi tästä päivästä.
Huomisellekin riittää hänen tahtonsa vastaisia asioita
Huomenna on uusi taistelu ja uusi kutsu vaeltaa Jumalan kanssa.
Kun saat kokea Jumalan uskollisuutta tänään, -
se vahvistaa uskoasi, -
niin että voit kohdata huomisenkin ongelmat.
Paljon siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen